U-I-361/06
Natisni
Opravilna št.:
U-I-361/06
Datum odločitve:
6. 2. 2008
ECLI:
ECLI:SI:USRS:2008:U.I.361.06
Akt:
Odlok o komunalnih taksah v Občini Divača (Uradni list RS, št. 37/97, 66/03, 116/03 in 100/05), 4. tč. 1. odst. 2. čl.
Izrek:
Pobuda za začetek postopka za oceno ustavnosti in zakonitosti 4. točke prvega odstavka 2. člena Odloka o komunalnih taksah v Občini Divača (Uradni list RS, št. 37/97, 66/03, 116/03 in 100/05) se zavrže.
Evidenčni stavek:
V primerih, ko izpodbijani predpis ne učinkuje neposredno, izkazuje pobudnik pravni interes za oceno ustavnosti in zakonitosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Amicus, d. o. o., Kranj
Datum vloge:
1. 9. 2006
Vrsta odločitve:
sklep
Vrsta rešitve:
zavrženje
Dokument:
US27948
Dokument v PDF obliki:
U-I-361-06.pdf
106 KB
Prenesite datoteko
U-I-361/06-4
6. 2. 2008
SKLEP
Ustavno sodišče je v postopku za preizkus pobude družbe Amicus, d. o. o., Kranj, ki jo zastopa odvetniška pisarna Erjavec – Blaganje, Ljubljana, na seji 6. februarja 2008
sklenilo:
Pobuda za začetek postopka za oceno ustavnosti in zakonitosti 4. točke prvega odstavka 2. člena Odloka o komunalnih taksah v Občini Divača (Uradni list RS, št. 37/97, 66/03, 116/03 in 100/05) se zavrže.
Obrazložitev
1. Pobudnica izpodbija 4. točko prvega odstavka 2. člena Odloka o komunalnih taksah v Občini Divača. Na podlagi izpodbijane določbe naj bi ji Občina odmerila komunalno takso. Zatrjuje neskladje izpodbijane določbe s tretjim odstavkom 153. člena Ustave.
2. Pobudo za začetek postopka za oceno ustavnosti  in zakonitosti da lahko vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ustavno sodišče je v sklepu št. U-I-251/07 z dne 10. 1. 2008 (Uradni list RS, št. 6/08) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS.
3. Pobudnica ni izkazala, da je izčrpala pravna sredstva zoper odločbo o odmeri komunalne takse. Tako iz razlogov, navedenih v sklepu št. U-I-251/07, ni izkazala pravnega interesa.
Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik